इसके अध्ययन से यह बात भी स्पष्ट हुई कि महासागरों का जलस्तर लगभग 10 सेंटीमीटर ऊपर उठ चुका है।
ग्रीन हाउस गैसों की बढ़ती मात्रा से जलवायु परिवर्तन के संकट का अनुमान लगा कर सन् 1988 में संयुक्त राष्ट्र पर्यावरण कार्यक्रम और विश्व मौसम विज्ञान संगठन के अंतर्गत विभिन्न देशों के एक पैनल- इंटर गवर्नमेंटल पैनल ऑन क्लाइमेट चेंज (आईपीसीसी) यानी जलवायु परिवर्तन पर अन्तर सरकारी समूह की स्थापना की गई थी ।अपने गठन के बाद आईपीसीसी ने जलवायु परिवर्तन संबंधी अध्ययन आरंभ कर दिए। तीन-चार साल के आरंभिक अध्ययनों से मिले परिणामों से आईपीसीसी ने सन् 1992 से पहले ही यह बता दिया था कि पिछले सौ वर्षों में धरती के तापमान में 0.3 से 0.6 डिग्री सेल्सियस की वृद्धि हो चुकी है। इसके अध्ययन से यह बात भी स्पष्ट हुई कि महासागरों का जलस्तर लगभग 10 सेंटीमीटर ऊपर उठ चुका है।